
 ประกาศองค์การบริหารส่วนตำบลควนพัง
เรื่อง  เจตจำนงสุจริตในการบริหารองค์การบริหารส่วนตำบลควนพังสู่การเป็นองค์กรธรรมาภิบาล
และความโปร่งใส
****************************
		องค์การบริหารส่วนตำบลควนพัง  ขอประกาศเจตนารมณ์ว่า จะบริหารงานด้วยความซื่อสัตย์สุจริตตามหลักธรรมาภิบาล  อย่างโปร่งใส  ตรวจสอบได้  พร้อมรับผิดชอบเพื่อสร้างความเชื่อมั่นแก่สังคมว่า  องค์การบริหารส่วนตำบลควนพัง มีเจตจำนงต่อต้านการทุจริตคอร์รัปชั่นทุกรูปแบบและจะยึดมั่นทำให้องค์การบริหารส่วนตำบลควนพัง มุ่งสู่การเป็นองค์กรธรรมาภิบาลและความโปร่งใส  โดยจะดำเนินการดังนี้
		1. ปฏิบัติงานทุกขั้นตอนตามกฎหมาย  ระเบียบ  และข้อบังคับอย่างครบถ้วน เคร่งครัดตลอดจนส่งเสริมให้บุคลากรปฏิบัติงานตามกฎหมาย  ระเบียบ  และข้อบังคับที่กำหนด
		2. ปลูกฝังและสร้างความตระหนัก ค่านิยมในการต่อต้านทุจริตคอร์รัปชั่น รู้จักแยกแยะประโยชน์ส่วนตนกับประโยชน์ส่วนรวมให้ได้  เพื่อปลูกฝังจิตสำนึกในด้านคุณธรรมและป้องกันการทุจริตคอร์รัปชั่นในหน่วยงาน  รวมถึงมีการถ่วงดุลภายในที่เข้มแข็ง  มีประสิทธิภาพ   ซึ่งจะทำให้บุคลากรในองค์การบริหารส่วนตำบลบ้านตูล  ตระหนักถึงผลร้าย  ภัยของการทุจริตต่อองค์การบริหารส่วนตำบลและประเทศชาติ  เพื่อให้เกิดวัฒนธรรมการต่อต้านทุจริตคอร์รัปชั่นอย่างยั่งยืน
		3.  ไม่ยอมรับพฤติกรรมการทุจริตคอร์รัปชั่น  และไม่ทนต่อการทุจริตที่ก่อให้เกิดการลงโทษทางสังคม (Social Sanction)  อันจะส่งผลให้บุคลากรในองค์การบริหารส่วนตำบลควนพังเกิดความละอายหรือความกลัวที่จะกระทำการทุจริตคอร์รัปชั่น
		4. มุ่งมั่นปฏิบัติงานด้วยเป็นธรรม  ซื่อสัตย์ สุจริต รวดเร็ว  และมีประสิทธิภาพ  เท่าทันต่อพลวัตรของการทุจริตและสอดคล้องกับมาตรฐานในการปฏิบัติงาน
		5. มุ่งบริหารงานโดยยึดหลักธรรมาภิบาลและร่วมกันสร้างวัฒนธรรม คุณธรรมให้เกิดขึ้นในองค์กร และจะบริหารงบประมาณด้วยความโปร่งใสคุ้มค่า  ก่อให้เกิดประโยชน์สูงสุดแก่ทางราชการ  และพร้อมแสดงความรับผิด  หากการปฏิบัติงานขององค์การบริหารส่วนตำบลควนพังส่งผลกระทบและเกิดความเสียหายต่อสังคมโดยรวม

 (นายนุกูล  ธานีรัตน์)

